多景樓醉歌
作者：劉過
朝代：宋

paragraphs: 君不見七十二子從夫子，儒雅强半魯國士。
二十八宿佐中興，英雄多是僰陽人。
丈夫生有四方志，東欲入海西入秦。
安能齷齪守一隅，白頭章句浙與閩。
醉遊太白呼峨岷，奇材劍客結楚荆。
不隨舉子紙上學六韜，不學腐儒穿鑿注五經。
天長路遠何時到，側身望兮涕霑巾。